Daar is soveel aspekte van ons aardse bestaan, as ek dit reg verstaan, wat nie deel van die nuwe bedeling sal wees nie. Ons sal dit ook nie mis nie omdat ons in alle opsigte meer as tevrede en tuis sal wees.
Ja, die wêreld is nie my tuiste nie. Ek mag nie so veranker wees aan die teenwoordige dat niks my daarvan kan losmaak sonder skade nie. Ek leef in die verwagting van die nuwe dag waar daar nie meer pyn en hartseer sal wees nie. Inderdaad ŉ blye dag.